

Kontaktperson:

Hindrek Pikk

Commercial Marketing Manager Nordic

+3725655880
hindrek\_pikk@goodyear.com

PRESSEMEDDELELSE

 De Rooy-lastbilholdet vinder Dakar 2016 på Goodyear-dæk

Verdens hårdeste løb er blevet vundet på Goodyear ORD-lastbildæk

**Bruxelles, 20. januar 2016** – De Rooy-holdet, der kører på standard-ORD-lastbildæk til terrænkørsel fra Goodyear, har vundet lastbilklassen i Dakar 2016 lørdag den 16. januar. Dakar-løbet, der også er kendt som The Odyssey, dækker cirka 9000 km over 13 dage i det hårdeste terræn, som Argentina og Bolivia har at byde på, og der er enighed om, at det er verdens hårdeste løb.

Powerstar Iveco-lastbil nr. 501 gav 50 konkurrenter fra hele verden baghjul og stillede sig på sejrspodiet i Rosario efter at have gennemført den udmattende udfordring. Lastbilen, der var udstyret med Goodyear ORD-lastbildæk til terrænkørsel i størrelse 375/90R22.5 produceret i Luxembourg, blev ført af Gerard De Rooy fra Nederlandene med co-driver Moises Torrallardona fra Spanien og med mekaniker Darek Rodewald fra Polen. Ikke alene vandt De Rooy-holdet Dakar-lastbilklassen, men deres hurtige supportlastbil, som var udstyret med Goodyear ORD-dæk og blev kørt af Ton Van Genugten, endte som nr. 5. For Gerard De Rooy er det den anden sejr i lastbilklassen i Dakar-løbet efter hans sejr i 2012, men det er første gang, at Goodyear-dæk er monteret på vinderens racerlastbil.

*"Goodyear har ydet en fantastisk teknisk support og støtte forud for Dakar, specielt hvad angår anbefalinger til dæktryk.* *Betingelserne under Dakar-løbet er uden tvivl de hårdeste, man kan komme ud for. Løbet har alt det værste: Sand, sten og mudder. Så dækkene er en af de vigtigste faktorer. Goodyear ORD-terrænlastbildækkene med målene 375/90R22.5 har været helt fantastiske og en nøglefaktor for vores sejr,"*siger Gerard De Rooy.

*"Tillykke til Gerard De Rooy og hans hold med deres fantastiske præstation, der gav dem sejren i den samlede lastbilklasse i Dakar 2016.* *Det har været en udfordrende, ekstrem virkelighedstest for vores Goodyear ORD-terrænlastbildæk. Med en sejr i lastbilklassen og en 5. plads til den hurtige support-lastbil har Gerard De Rooy og hans hold bevist, at disse dæk yder toppræstation selv under ekstrem terrænkørsel,"* siger Benjamin Willot, Director Marketing Commercial Tires for Goodyear Europe, Middle East and Africa.

De Rooy-holdet, der har base i Nederlandene, deltog i Dakar 2016 med tre lastbiler udstyret med Goodyear ORD-terrænlastbildæk med målene 375/90R22.5. Det drejer sig om den primære lastbil, der køres af Gerard De Rooy, en lastbil tilhørende De Rooy-teammedlemmet Ales Loprais samt en hurtig supportlastbil, der køres af Ton van Genugten. Holdet valgte Goodyear ORD-dæk efter omfattende tests sammen med ingeniører fra Goodyear Innovation Center i Luxembourg, der hjalp holdet med den bedste opsætning for at optimere dækpræstationen under alle de forskellige betingelser i Dakar 2016.

**Om Goodyear**

Goodyear er en af verdens største dækproducenter. Goodyear beskæftiger omkring 66.000 personer og har 49 produktionssteder i 22 lande verden over. Virksomhedens to innovationscentre i Akron i Ohio og Colmar-Berg i Luxembourg arbejder målrettet på at udvikle topmoderne produkter og tjenester, der sætter standarden for teknologi og ydeevne i branchen.

Goodyear Dunlop Europes dæksortiment til erhvervskøretøjer, busser og rutebiler omfatter mere end 400 forskellige dæk i 55 størrelser. Mange af verdens førende producenter af erhvervsbiler monterer Goodyear-dæk som standard, herunder DAF, Iveco, MAN, Mercedes-Benz, Renault Trucks, Scania og Volvo. Goodyear leverer også dæk til alle større trailerproducenter. Med Fleet First, som omfatter TruckForce-servicenetværket, ServiceLine 24h vejhjælp, FleetOnlineSolutions Internet managementsystem og Goodyear Retread Technologies, leverer Goodyear et af de bredeste sortimenter af specialdesignede tjenester i branchen.

Hvis du vil vide mere om Goodyear og virksomhedens produkter, kan du besøge www.goodyear.com.